બે મહાસત્તાઓ વચ્ચે યુદ્ધ થાય કે વેપાર યુદ્ધ, તેની અસર સમગ્ર વિશ્વમાં જોવા મળે છે.

ચીનના વિદેશ વિભાગના પ્રવક્તાના કહેવા પ્રમાણે, ચીને પણ વળતાં પગલાં લીધા છે. ચીને અમેરિકાની ઉપર 'આર્થિક દુનિયાનું સૌથી મોટું યુદ્ધ' શરૂ કરવાનો આરોપ મૂક્યો છે. 

અમેરિકાના રાષ્ટ્રપતિ ટ્રમ્પના કહેવા પ્રમાણે, અમેરિકનોની નોકરીઓ બચાવવા તથા 'અમેરિકાની બૌદ્ધિક સંપદા તથા ટેકનૉલૉજીની અયોગ્ય રીતે ચીનમાં નિકાસ'ને અટકાવવા માટે તેમણે આ પગલું લીધું છે. 

અમેરિકા તથા ચીન વચ્ચે ખરા અર્થમાં યુદ્ધ તો નહીં, પણ વ્યાપાર યુદ્ધ શરૂ થઈ ચૂક્યું છે અને એ કેટલું જોખમી સાબિત થઈ શકે એ કોઈ જણાવી શકે તેમ નથી. 

આ બન્ને દેશોના અર્થતંત્રની ટક્કરની ભારત પર શું અસર થશે એ જાણવું જરૂરી છે. 

તમે આ વાંચ્યું કે નહીં?

આંખને બદલે આંખ

ચીનથી આયાત કરવામાં આવતા માલસામાન પર અમેરિકાએ વધારાનો ટેક્સ લાદ્યો છે. શુક્રવારથી ચીની પ્રોડક્ટ્સ પર 25 ટકા ટેક્સનો અમલ શરૂ થઈ ગયો. 

તેનો અર્થ એ થયો કે અમેરિકાના વપરાશકારો માટે એ ચીની પ્રોડક્ટ્સ 25 ટકા મોંઘી થઈ જશે. 

એ પ્રોડક્ટ્સમાં ચીનમાં ઉત્પાદિત સેમીકન્ડક્ટર ચિપનો સમાવેશ થાય છે. એ ચિપ્સનો ઉપયોગ ટેલીવિઝન, કૉમ્પ્યુટર, સ્માર્ટફોન, મોટરકાર અને દૈનિક વપરાશની ચીજોમાં થાય છે. 

એ ઉપરાંત પ્લાસ્ટિક, પરમાણુ રિએક્ટર તથા ડેરી સામગ્રીનું ઉત્પાદન કરતાં મશીનો પર પણ વધારાનો કર લાદ્યો છે. 

પીટરસન ઇન્સ્ટિટ્યૂટ ઑફ ઇન્ટરનેશનલ ઇકોનોમિક્સના જણાવ્યા અનુસાર, અમેરિકાએ જે સામગ્રી પર વધારાનો કર લાદ્યો છે એ એવી સામગ્રી છે જેનો ઉપયોગ અન્ય ઉત્પાદનોમાં કરવામાં આવે છે. 

એ કારણે તેની અસર બીજી વસ્તુઓના ઉત્પાદન તથા માર્કેટ પર થઈ શકે છે. 

વાસ્તવમાં અમેરિકા એવું ઇચ્છે છે કે ચીનની 2025 નીતિ અનુસાર જે ચીજોનું ઉત્પાદન કરવામાં આવી રહ્યું છે તેના પર વધારાનો કર લાદવામાં આવે. 

ચીને લાદ્યો અમેરિકન ઉત્પાદનો પર કર

અમેરિકાના પ્રમુખ ડોનાલ્ડ ટ્રમ્પ અને ચીનના રાષ્ટ્રપતિ શી જિનપિંગ

અમેરિકાના ઉપરોક્ત નિર્ણયની સામે ચીને અમેરિકન ઉત્પાદનો પર કર લાદ્યો છે. 

ચીને અમેરિકાની જે પ્રોડક્ટ્સ પર કરનું પ્રમાણ વધાર્યું છે એ પૈકીની 91 ટકા પ્રોડક્ટ્સ ખેતી સંબંધી છે. ચીને આવું કરીને ખેડૂતો તથા કૃષિ સાથે જોડાયેલા લોકો પર સીધો હુમલો કર્યો છે. 

તે અમેરિકાના પ્રમુખની વોટ બૅન્કનો મહત્ત્વપૂર્ણ હિસ્સો હોવાનું માનવામાં આવે છે. 

ચીને કાર સેક્ટરમાં પણ કરનું પ્રમાણ વધાર્યું છે. તેનો અર્થ એ થયો કે... \n\nમને ઉપરના લેખ માટે સારું શીર્ષક આપો.
ચીન-US ટ્રેડ વોરની તમારી ઉપર કેવી અસર થશે?